b'\n_START_ARTICLE_\nMaterin akord\n_START_PARAGRAPH_\nMaterin akord (izvorno nem\xc5\xa1ko: Mutterakkord) je dvanajsttonski simetri\xc4\x8dni piramidalni akord, zgrajen iz enajstih razli\xc4\x8dnih intervalov (glede na poltonske vrednosti), manj\xc5\xa1ih od \xc4\x8diste oktave in ve\xc4\x8djih od \xc4\x8diste prime. Sredninski (\xc5\xa1esti) interval mora biti tritonus, okrog katerega so simetri\xc4\x8dno nanizani pari intervalov komplementarnih poltonskih vrednosti. Vsota dveh intervalov mora ustrezati dvanajstim poltonom, tj. oktavi (npr. m2 + v7 = \xc4\x8d8). Skupen obseg materinega akorda je 66 poltonov. Prvega izmed \xc5\xa1tevilnih materinih akordov je leta 1921 skonstruiral in poimenoval skladatelj Fritz Heinrich Klein (1892-1977)._NEWLINE_Babi\xc4\x8din akord (izvorno nem\xc5\xa1ko: Grossmutterakkord) je razli\xc4\x8dica materinega akorda, pri katerem veljajo \xc5\xa1e dodatna pravila gradnje. Od osnovnega tona (navzgor ali navzdol) simetri\xc4\x8dno nizamo lihe in sode intervale po postopku 11-2-9-4-7-6-5-8-3-10 ali v7, v2, v6, v3, v6, v3, \xc4\x8d5, zv4, \xc4\x8d4, m6, m3, m7 in m2. V okviru temperiranega tonskega sistema oz. zapisa sta mo\xc5\xbena le en akord in njegov obrat. Prvi ga je skonstruiral Nicolas Slonimsky (1894-1995).'